
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 979 

30 Ιουνίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της συστατικής πράξηςτης Αμιγούς Δη¬ 
μοτικής Επιχείρησης με την Επωνυμία « ΔΗΜΟΤΙ¬ 
ΚΗ ΕΠΙΧΕΙΡΗΣΗ ΑΘΛΗΤΙΣΜΟΥ ΔΗΜΟΥ ΚΕΡΑΤΣΙ- 


ΝΙΟΥ» με διακριτικό τίτλο « ΔΕΑΔΗΚ». 1 

Κατάργηση του Νομικού Προσώπου με το όνομα «30η 
Σχολική Επιτροπή Δήμου Κορυδαλλού 6ου Ενιαίου 

Λυκείου». 2 

Τροποποίηση του Οργανισμού Εσωτερικής Υπηρε¬ 
σίας του Δήμου Αμφίπολης Νομού Σερρών. 3 


ΑΠΟΦΑΣΕΙ Σ 

Αριθ. 07/ΔΤΑ/2929 (1) 

Τ ροποποίηση της συστατικής πράξης της Αμιγούς Δημο¬ 
τικής Επιχείρησης με την Επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΑΘΛΗΤΙΣΜΟΥ ΔΗΜΟΥ ΚΕΡΑΤΣΙΝΙΟΥ» με 
διακριτικό τίτλο « ΔΕΑΔΗΚ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/1997. 

2. Τις διατάξεις των άρθρων 277, 278, 291 304 του Π.Δ. 
410/1995 (Δ.Κ.Κ). 

3. Την 25027/1984 απόφαση του Υπουργού Εσωτερικών 
(ΦΕΚ 244/1984 τ. Β'). 

4. Την 07/ΔΤΑ/14711/9.12.2003 απόφασή μας με την 
οποία συστήθηκε η Δημ. Επιχείρηση Αθλητισμού Δ. Κε- 
ρατσινίου (ΔΕΑΔΗΚ). 

5. Την 225/2003 απόφαση του Δημοτικού Συμβουλίου 
Κερατσινίου που υπεβλήθη σε ορθή επανάληψη με την 
οποία τροποποιείται το άρθρο 3 της συστατικής πράξης 
ως προς τη διοίκηση, αποφασίζουμε: 

Τροποποιούμε τη συστατική πράξη της ΔΗΜΟΤΙΚΗΣ 
ΕΠΙΧΕΙΡΗΣΗΣ ΑΘΛΗΤΙΣΜΟΥ ΔΗΜΟΥ ΚΕΡΑΤΣΙΝΙΟΥ (ΔΕ¬ 
ΑΔΗΚ), ως προς το άρθρο 3, σχετικά με τη διοίκηση ως 
εξής: 

Η επιχείρηση θα διοικείται από 11 μελές Διοικητικό Συμ¬ 
βούλιο, που τα μέλη του ορίζονται μαζί με αναπληρωτές 
από το Δημοτικό Συμβούλιο. Από τα μέλη του Διοικητικού 


Συμβουλίου πέντε (5) είναι αιρετοί εκπρόσωποι της πόλης 
και έξι (6) είναι εκπρόσωποι κοινωνικών φορέων της πό¬ 
λης του Κερατσινίου, που έχουν πείρα ή γνώσεις σχετικές 
με το αντικείμενο της επιχείρησης. 

Κατά τα λοιπά ισχύειη 07/ΔΤΑ/14711/9.12.2003 απόφα¬ 
σή μας. 

Από τις διατάξεις της απόφασης αυτής δεν προκαλείται 
δαπάνη εις βάρος του προϋπολογισμού του Δ. Κερατσινί¬ 
ου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Ιουνίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 07/ΔΤΑ/18196/03 (2) 

Κατάργηση του Νομικού Προσώπου με το όνομα «30η 
Σχολική Επιτροπή Δήμου Κορυδαλλού 6ου Ενιαίου Λυ¬ 
κείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/1997. 

2. Το άρθρο 16 του Ν. 2539/1997 ( ΦΕΚ 244/4.12.1997 
τεύχος Α'). 

3. Τις διατάξεις του άρθρου 203 του ΔΚΚ (Π.Δ. 410/ 
1995). 

4. Τηνοικ. 16978/12.11.2003 (ΦΕΚ 1693τ. Β') απόφαση 
του Γενικού Γραμματέα Περιφέρειας περί μεταβίβασης 
αρμοδιοτήτων και εξουσίας υπογραφής στο Γενικό Διευ¬ 
θυντή Περιφέρειας. 

5. Την07/ΔΤΑ/3174/5.6.2000 απόφασή μας με την οποία 
συστήθηκε ίδιο Νομικό Πρόσωπο με το όνομα «30η Σχο¬ 
λική Επιτροπή Δήμου Κορυδαλλού 6ου Ενιαίου Λυκείου». 

6. Την 502/2003 απόφαση του Δημοτικού Συμβουλίου 
Κορυδαλλού με την οποία καταργήθηκε το Νομικό Πρό¬ 
σωπο, αποφασίζουμε: 

Εγκρίνουμε την κατάργηση του Νομικού Προσώπου με 
το όνομα «30η Σχολική Επιτροπή Δήμου Κορυδαλλού 6ου 
Ενιαίου Λυκείου». Επειδή καταργήθηκε το 6ο Ενιαίο Λύ¬ 
κειο. 

Από τις διατάξεις της απόφασης αυτής δεν προκαλείται 
δαπάνη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Ιουνίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 7907 (3) 

Τροποποίηση του Οργανισμού Εσωτερικής Υπηρεσίας 
του Δήμου Αμφίπολης Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «Περί 
κυρώσεως του κώδικα, περί καταστάσεως προσωπικού 
οργανισμών Τοπικής Αυτοδιοίκησης», όπως αντικατα- 
στάθηκε με τις διατάξεις του άρθρου 8 παρ. 5 του Ν. 
2307/1995. 

2. Τις διατάξεις των άρθρων 34, 35 και 36 του Ν. 2190/ 
1994 (ΦΕΚ 28/Α73.3.1994) «Σύσταση ανεξάρτητης αρχής 
για την επιλογή προσωπικού και ρύθμιση θεμάτων Διοί¬ 
κησης» του Π.Δ. 37α/1987, τις διατάξεις του Π.Δ/τος 
22/1999 και του Π.Δ/τος 50/2001. 

3. Τις διατάξεις των άρθρων 11 και 18 του Ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

4. Τις διατάξεις του Ν. 2503/1997 «Διοίκηση - οργάνωση 
- στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την αριθ. 550/1/7.10.1992 εγκύκλιο της Γραμματείας 
του Υπουργικού Συμβουλίου «Έλεγχος δαπανών που 
προκαλούν οι κανονιστικές διοικητικές πράξεις». 

6. Την αριθ. 5631/26.7.2000 (ΦΕΚ 1339/Β/2000) απόφα¬ 
σή μας Ορισμός εισηγητών και μεταβίβαση εξουσίας υπο¬ 
γραφής «Με εντολή Γενικού γραμματέα». 

7. Τον Ο.Ε.Υ. του Δήμου Αμφίπολης που εγκρίθηκε με 
την 4147/2.4.1999 απόφασή μας και δημοσιεύθηκε στο 
ΦΕΚ 570/6.5.1999τ.Β' και τροποποιήθηκε μεταγενέστερα 
με την αριθμ. 17357/28.9.2001 όμοια (ΦΕΚ 1300/ 
8.10.2001 τ.Β'). 

8. Την αριθ. 106/2003 νομοτύπως ληφθείσα απόφαση 
του Δημοτικού Συμβουλίου, που αναφέρεται στηντροπο- 
ποίηση του Οργανισμού Εσωτερικής Υπηρεσίας του Δή¬ 
μου Αμφίπολης. 

9. Το αριθ. 7/2/29.4.2003 πρακτικό του Υπηρεσιακού 
Συ μβουλίου που γνωμοδοτεί υπέρ της τροποποίησης του 
Ο.Ε.Υ. του Δήμου Αμφίπολης. 

10. Το γεγονός ότι με τις διατάξεις της απόφασης αυτής 
προκαλείται δαπάνη για το έτος 2003 ύψους 16.235,79 
ευρώ, η οποία έχει εγγράφει στον κωδικό ΚΑ 05/111.1 και 
για καθένα από τα επόμενα έτη, το ύψος της οποίας δεν 
μπορεί να προσδιοριστεί, αποφασίζουμε: 

Διαπιστώνουμε ότι με την αριθ. 106/2003 απόφαση του 
Δημοτικού Συμβουλίου Αμφίπολης και ύστερα από τη 
γνώμη του οικείου Υπηρεσιακού Συμβουλίου, τροποποι¬ 
είται ο Οργανισμός Εσωτερικής Υπηρεσίας του Δήμου 
ώστε εφεξής να ισχύει όπως παρακάτω: 

1) Το άρθρο 1 αντικαθίσταται ως εξής: 

«Οι δραστηριότητες των υπηρεσιών του Δήμου Αμφί¬ 
πολης κατανέμονται στις εξής διοικητικές ενότητες: 


1. Γ ραφείο Γ ραμματειακής Υποστήριξης Αιρετών Ορ¬ 
γάνων. 

2. Γ ραφείο Προγραμματισμού και Ανάπτυξης - Μηχα¬ 
νοργάνωσης και Πληροφορικής. 

3. Γ ραφείο Ειδικών Συμβούλων - Συνεργατών - Επιστη¬ 
μονικών Συνεργατών. 

4. Αυτοτελές Γ ραφείο Δημοτικής Αστυνομίας. 

5. Αυτοτελές Γ ραφείο Κέντρου Εξυπηρέτησης Πολιτών 
(ΚΕΠ). 

6. Υπηρεσία Κοινωνικής Πρόνοιας. 

7. Διεύθυνση Διοικητικών Οικονομικών Τεχνικών Υπηρε¬ 
σιών και Περιβάλλοντος. 

Η Διεύθυνση αποτελείται από τα παρακάτω τμήματα: 

α) Τμήμα Διοικητικών και Οικονομικών Υπηρεσιών. 

β) Τμήμα Τεχνικών Υπηρεσιών και Περιβάλλοντος. 

2) Στο άρθρο 5 προστίθεται παράγραφος 5.6α ως εξής: 

«5.6α Αρμοδιότητα Φύλαξης Σχολικών κτιρίων. 

1. Ο ρόλος του φύλακα σχολικού κτιρίου και το πλαίσιο 
των καθηκόντων του. 

Ο ρόλος του φύλακα σχολικού κτιρίου είναι η επιτήρη¬ 
ση, η διαπίστωση της καλής κατάστασης και η προστασία 
του σχολικού κτιρίου και των γύρω των υπαίθριων κοινό¬ 
χρηστων χώρων, από φθορές οι οποίες μπορεί να προκύ- 
ψουν από εξωσχολικά και μη εξωσχολικά άτομα, με στό¬ 
χο τη διασφάλιση των κατάλληλων συνθηκών για την ομα¬ 
λή λειτουργία του σχολείου. 

Συγκεκριμένα, ο φύλακας υποχρεούται: 

1. να διαπιστώνει την επάρκεια λειτουργίας φωτισμού 
των εξωτερικών και εσωτερικών χώρων, καθώς και των 
υδραυλικών, ηλεκτρολογικών και λοιπών εγκαταστάσεων 
του σχολείου κατά τη διάρκεια λειτουργίας και μη λει¬ 
τουργίας του, 

2. να επιτηρεί την καλή κατάσταση των κτιριακών εγκα¬ 
ταστάσεων του σχολείου (φθορές σε τζάμια, κλειδαριές, 
πόρτες, κάγκελα κ.λπ.), 

3. να επιτηρεί την καλή κατάσταση των υπαίθριων χώ¬ 
ρων του σχολείου (κάγκελα περίφραξης του αύλειου χώ¬ 
ρου , εξωτερικές εισόδους, εξωτερικές αθλητικές εγκατα¬ 
στάσεις κ.λπ.), 

4. να επιβλέπει την ασφάλιση των χώρων του σχολείου 
(με την έννοια ότι θα διαπιστώνει εάν οι ευάλωτοι σε φθο¬ 
ρές / κλοπές χώροιτου σχολείου, είναι κλειδωμένοι και τα 
κλειδιά βρίσκονται ασφαλισμένα σε προκαθορισμένη θέ¬ 
ση). 

5. να ελέγχει την είσοδο εξωσχολικών ατόμων, με στό¬ 
χο την πρόληψη κλοπών, φθορών και λοιπών αδικημάτων 
στους χώρους του σχολείου, 

6. να καθιστά την παρουσία του εμφανή γιατί με βάση τη 
φιλοσοφία της πιλοτικής εφαρμογής του θεσμού φύλα¬ 
ξης σχολικών κτιρίων, η λειτουργία του φύλακα είναι προ¬ 
ληπτική, 

7. να μη διαπληκτίζεται κατά τη διάρκεια περιπολίας, με 
εξωσχολικά άτομα όταν αυτά αρνούνται να συμμορφω¬ 
θούν στις εντολές του (υποχρέωση του φύλακα είναι η 
αναφορά στο Διευθυντή του σχολείου κατά τη διάρκεια 
λειτουργίας του και αντίστοιχα η ειδοποίηση της οικείας 
Αστυνομικής Αρχής μετά από ενημέρωση του Δήμου και 
του Διευθυντή του σχολείου, κατά τη διάρκεια μη λει¬ 
τουργίας του), 

8. να ενημερώνει αμέσως για οποιοδήποτε συμβάν τον 
Διευθυντή του σχολείου, το αρμόδιο πρόσωπο του Δήμου 
και την καθ’ ύλη αρμόδια Υπηρεσία (π.χ. οικεία Αστυνομι¬ 
κή Αρχή, Πυροσβεστική, ΔΕΗ κ.λπ.)., 

9. να μην παρεμβαίνει σε ζητήματα ή συμβάντα που 
προκύπτουν από ή και μεταξύ των μαθητών (όπως για πα¬ 
ράδειγμα καταλήψεις, διαπληκτισμοί μεταξύ των μαθη¬ 
τών κ.λπ.), αλλά να ενημερώνει αμέσως τον διευθυντή του 
σχολείου, 

10. να μην απομακρύνεται από το χώρο του σχολείου 
και να μην αναλαμβάνει οποιασδήποτε φύσεως εργασία, 
εκτός της φύλαξης (όπως για παράδειγμα χρέη επιστάτη 
ή κλητήρα του σχολείου κ.λπ.), 

11. να συμπληρώνει και να υπογράφει το δελτίο συμβά¬ 
ντων παρουσίας ασκούμενου, με την έναρξη και λήξη της 
βάρδιας του και αντίστοιχα να παραδίδει και να παραλαμ- 
βάνει ενυπόγραφα τον υλικοτεχνικό εξοπλισμό στο τέλος 
της βάρδιας του στο τηρούμενο βιβλίο παράδοσης του 
εξοπλισμού, 

12. να φέρνει κατά τη διάρκεια της υπηρεσίας του υπο¬ 
χρεωτικά τον προβλεπόμενο εξοπλισμό (γιλέκο, κινητό 
τηλέφωνο, σφυρίχτρα και ηλεκτρικό φανό κατά τη νύχτα), 

13. να μη κάνει χρήση αλκοόλ ή οποιοσδήποτε άλλης 
ουσίας που επηρεάζει τη σωματική ευεξία και την πνευ¬ 
ματική διαύγεια του, κατά τη διάρκεια της βάρδιας του. 

14. τέλος, τονίζεται ότι ο φύλακας σχολικού κτιρίου, 
υποχρεούται: 

Να περιορίζεται μόνο στην εκτέλεση των καθηκόντων 
του, η οποία στηρίζεται στη διαπίστωση και αναφορά των 
συμβάντων. 

Να συνεργάζεται αρμονικά με τη δημοτική αρχή, η 
οποία έχει την ευθύνη εφαρμογής του θεσμού της φύλα¬ 
ξης στα σχολικά κτίρια του Δήμου, τον διευθυντή του σχο¬ 
λείου και την οικεία Αστυνομική αρχή, για την αποτελε¬ 
σματικότερη εκπλήρωση των καθηκόντων του και μόνο 
αυτών. 

2. Αντιμετώπιση συμβάντων - Οι αρμόδιοι φορείς - Ενέρ¬ 
γειες του φύλακα σε περίπτωση συμβάντος. 

Κατά τη διάρκεια παρουσίας των φυλάκων στα σχολικά 
κτίρια τονίζεται ότι: 

Α. Σε περίπτωση οποιουδήποτε συμβάντος, κατά τη 
διάρκεια λειτουργίας του σχολείου ειδοποιούν οπωσδή¬ 
ποτε τον Διευθυντή του σχολείου και μόνο αυτόν. Στη συ¬ 
νέχεια, πάντα στο πλαίσιο των καθηκόντων τους, εκτε- 
λούντις οδηγίες του Διευθυντή. 

Β. Σε περίπτωση οποιουδήποτε συμβάντος, κατά τη 
διάρκεια μη λειτουργίας του σχολείου ειδοποιούν οπωσ¬ 
δήποτε τον Διευθυντή του σχολείου και τη Δημοτική Αρχή 
(τον αρμόδιο υπεύθυνο του Δήμου). 

Σε όσους από τους Δήμους λειτουργεί δημοτική αστυ¬ 
νομία, πιθανά, να απευθύνονται σε αρμόδιο της δημοτι¬ 
κής αστυνομίας, ο οποίος και θα ενημερώνει τον υπεύθυ¬ 
νο του Δήμου, ειδικά κατά τις νυχτερινές βάρδιες, εφόσον 
ανακύπτει σοβαρό θέμα. 

Κατά περίπτωση, ανάλογα με το συμβάν, ειδοποιούν 
πρώτα τους παρακάτω καθ’ ύλην φορείς και μετά τον Δι¬ 
ευθυντή και τη Δημοτική αρχή: 

• Περίπτωση πλημμύρας, πυρκαγιάς: Πυροσβεστική, 
Δήμο, ΔΕΗ, Αστυνομική Αρχή 

• Διακοπής / διαρροής νερού: αρμόδια υπηρεσία του 
Δήμου (υπηρεσία ύδρευσης) 

• Διακοπής παροχής ρεύματος: ΔΕΗ, εφόσον πρόκει¬ 
ται για το δίκτυο τροφοδοσίας ή αρμόδια υπηρεσία του 
Δήμου (εφόσον υπάρχει). Απαραίτητα ειδοποιούν την οι¬ 
κεία Αστυνομική Αρχή στις περιπτώσεις που διαπιστώ¬ 
νουν: 

• Κλοπή 


• Είσοδο εξωσχολικού ατόμου ή προσπάθεια εισόδου 
εξωσχολικού ατόμου και γενικά οποιουδήποτε εξωσχολι¬ 
κού ατόμου, με προβληματική συμπεριφορά όπως: 

Χρήση ναρκωτικών ουσιών 

Άτομο με ψυχολογικά προβλήματα 

Άτομο που αναζητά κατάλυμα 

Τραυματισμένο άτομο (ανάλογα με την κατάσταση 
υγείας του ατόμου, καλεί πρώτα το ΕΚΑΒήτο πλησιέστε- 
ρο Κέντρο Υγείας). 

Άτομο σε κατάσταση μέθης. 

Και γενικά σε κάθε έκτακτη κατάσταση η οποία χρήζει 
άμεσα αστυνομικής παρέμβασης. 

3. Ανάλυση των καθηκόντων του φύλακα σχολικού κτι¬ 
ρίου. 

3.1. Επιτήρηση της καλής κατάστασης του σχολικού 
κτιρίου: 

α. των κτιριακών εγκαταστάσεων του σχολείου (αίθου¬ 
σες διδασκαλίας, γραφείο διδασκόντων, εργαστήρια, βι¬ 
βλιοθήκες, κλειστές αθλητικές εγκαταστάσεις, χώροι υγι¬ 
εινής κ.λπ.), 

β. των γύρω κοινόχρηστων υπαίθριων χώρων του σχο¬ 
λείου (αύλειος χώρος, εξωτερικές αθλητικές εγκαταστά¬ 
σεις, κάγκελα περίφραξης περιβάλλοντα χώρου). 

Η ασφαλής φύλαξη των κτιριακών εγκαταστάσεων και 
των γύρω κοινόχρηστων υπαίθριων χώρων του σχολείου 
χωρίζεται σε δύο χρονικές περιόδους: 

α. στη φύλαξη κατά τη χρονική περίοδο που δεν λει¬ 
τουργεί η σχολική μονάδα (μη εργάσιμες ώρες και ημέ¬ 
ρες). 

β. στη φύλαξη κατά τη χρονική περίοδο που λειτουργεί 
η σχολική μονάδα (κατά τη διάρκεια της διδασκαλίας και 
των διαλειμμάτων). 

Τα καθήκοντα του φύλακα σχολικού κτιρίου διαμορφώ¬ 
νονται ανάλογα και αντίστοιχα διαφοροποιούνται από τις 
παραπάνω παραμέτρους. 

Συγκεκριμένα: 

Α. Οι φύλακες σχολικών κτιρίων κατά τη χρονική περίο¬ 
δο που δεν λειτουργεί η σχολική μονάδα (μη εργάσιμες 
ώρες και ημέρες). 

Α. 1. σε σχέση με τις κτιριακές εγκαταστάσεις του σχο¬ 
λείου. 

• Φροντίζουν ώστε οι αίθουσες διδασκαλίας, τα εργα¬ 
στήρια, οι κλειστές αθλητικές εγκαταστάσεις, τα γραφεία 
των διδασκόντων και γενικότερα όλοι οι χώροι οι οποίοι 
στεγάζουν μεγάλης αξίας υλικό και εξοπλισμό, να είναι 
ασφαλισμένοι και τα κλειδιά τους τοποθετημένα σε 
ασφαλή προκαθορισμένη θέση, μετά από συνεννόηση με 
τον διευθυντή του σχολείου. 

• Ελέγχουν περιπολώντας σε τακτά χρονικά διαστήμα¬ 
τα, ιδιαίτερα τους χώρους εκείνους του κτιρίου που στε¬ 
γάζουν μεγάλης αξίας εκπαιδευτικό υλικό και Η/Υ, όπως 
τα γραφεία των διδασκόντων, τη βιβλιοθήκη, τα εργαστή¬ 
ρια. 

• Ελέγχουν περιπολώντας σε τακτά χρονικά διαστήμα¬ 
τα τους χώρους υγιεινής του σχολικού κτιρίου, δεδομέ¬ 
νου ότι αυτοί αποτελούν πρόσφορο χώρο στον οποίο 
μπορεί να καταφύγει οιοσδήποτε τρίτος. 

• Ελέγχουν, περιπολώντας, τους διαδρόμους έξω από 
τις αίθουσες διδασκαλίας. 

Α.2. σε σχέση με τον αύλειο και περιβάλλοντα χώρο του 
σχολείου. 

Ελέγχουν, περιπολώντας τον αύλειο και περιβάλλοντα 
χώρο του σχολείου. 

Επιτρέπουν την είσοδο ατόμων στον αύλειο χώρο του 
σχολείου μόνο για τη χρήση των εξωτερικών αθλητικών 
εγκαταστάσεων του σχολείου και εφόσον αυτό επιτρέπε¬ 
ται, μετά από συνεννόηση με το αρμόδιο πρόσωπο του 
Δήμου και τον Διευθυντή του σχολείου. Αντίστοιχα απο¬ 
μακρύνουν ή συστήνουν να απομακρυνθούν εκείνα τα 
άτομα που δεν έχουν τέτοια πρόθεση και σε περίπτωση 
που αυτά αρνούνται να απομακρυνθούν, ζητούν τη συν¬ 
δρομή της Αστυνομίας. Σε περίπτωση κατά την οποία ο 
Δήμος δεν επιτρέπει τη χρήση των αθλητικών εγκαταστά¬ 
σεων του σχολείου κατά τις ώρες μη λειτουργίας του, 
φροντίζουν ώστε όλοι οι είσοδοι του σχολείου στον αύ- 
λειο χώρο να παραμείνουν κλειστές και κλειδωμένες και 
τα κλειδιά τους ασφαλισμένα και τοποθετημένα στην 
προκαθορισμένη θέση μετά από συνεννόηση με τον Διευ¬ 
θυντή του σχολείου, εκτός από τα κλειδιά μιας εισόδου τα 
οποία και θα κρατούν κατά τη διάρκεια της βάρδιας τους. 
Αποτρέπουν τα εξωσχολικά άτομα να υπερπηδούν τα κά¬ 
γκελα που περικλείουντον αύλειο χώρο και σε περίπτωση 
που αρνούνται να απομακρυνθούν, ζητούν τη συνδρομή 
της Αστυνομίας. 

Β. Κατά τη χρονική περίοδο που λειτουργεί η σχολική 
μονάδα (κατά τη διάρκεια της διδασκαλίας και των δια¬ 
λειμμάτων) και σε σχέση με τις κτιριακές εγκαταστάσεις 
του σχολείου, γενικά ελέγχουν τους χώρους εκείνους 
στους οποίους δεν πραγματοποιείται διδασκαλία και επι¬ 
κεντρώνονται στον έλεγχο του περιβάλλοντος χώρου: 

Περιπολούν στον περιβάλλοντα χώρο του σχολείου. 

Ελέγχουν τα άτομα που εισέρχονται στον αύλειο χώρο 
του σχολείου και απομακρύνουν εκείνα που δεν έχουν κα¬ 
μία σχέση με αυτό, μετά από συνεννόηση με τον Διευθυ¬ 
ντή του Σχολείου. Σε περίπτωση που αυτά αρνούνται να 
απομακρυνθούν, ενημερώνουν τον Διευθυντή του σχο¬ 
λείου και ζητούν τη συνδρομή της Αστυνομίας, μετά από 
εντολή του. Ο έλεγχος εισόδου επισκεπτών στο σχολείο 
θα πρέπει να αποτελέσει, πριν από την ανάληψη καθηκό¬ 
ντων του φύλακα, ιδιαίτερο θέμα συνεννόησης του φύλα¬ 
κα με τον διευθυντή του σχολείου, με στόχο την εφαρμο¬ 
γή ενός πρακτικού συστήματος ελέγχου εισόδου επισκε¬ 
πτών που να καλύπτει τις ανάγκες του σχολείου. 
Υπενθυμίζεται ότι ο φύλακας δεν διαπληκτίζεται με εξω¬ 
σχολικά άτομα κατά τη διάρκεια της περιπολίας του και 
τον έλεγχο εισόδου επισκεπτών. 

Πριν από την έναρξη και λήξη των μαθημάτων ελέγχουν 
τον χώρο που βρίσκεται μπροστά στην είσοδο του σχο¬ 
λείου προκειμένου να αποφευχθεί η παρουσία και η είσο¬ 
δος εξωσχολικών ατόμων στον αύλειο χώρο. Ανάλογα με 
τις ιδιαιτερότητες του χώρου του κάθε σχολικού κτιρίου 
θα πρέπει να προκαθορισθεί, σε συνεννόηση με τον διευ¬ 
θυντή του σχολείου, πόσες και ποιες είσοδοι θα παραμεί¬ 
νουν ανοιχτές κατά την προσέλευση των μαθητών και 
αντίστοιχα εάν και κατά πόσο αυτές θα πρέπει να κλείνουν 
κατά τη διάρκεια λειτουργίας του σχολείου. Αντίστοιχα 
και σε αυτή την περίπτωση θα πρέπει να ισχύει το σύστη¬ 
μα εισόδου επισκεπτών. 

Συστήνουν να απομακρυνθούν τα άτομα που υπερπη- 
δούντα κάγκελα και σε περίπτωση που αρνούνται να απο¬ 
μακρυνθούν, ενημερώνουν τον διευθυντή του σχολείου 
και ζητούν τη συνδρομή της Αστυνομίας, μετά από εντο¬ 
λή του. 

3.2. Συνεχής καταγραφή των γεγονότων και ενημέρωση 
των υπευθύνων κατά τη διάρκεια απόκτησης εργασιακής 
εμπειρίας. 


Ο φύλακας σχολικού κτιρίου, όπως ρητά αναφέρεται 
στο παρόν κείμενο, στο πλαίσιο των καθηκόντων του, 
υποχρεούται να συνεργάζεται αρμονικά με τους υπεύθυ¬ 
νους για την υλοποίηση του Προγράμματος και να τηρεί 
δελτίο συμβάντων παρουσίας ασκούμενου. Το δελτίο 
συμβάντων παρουσίας ασκούμενου, αποτελεί βασικό 
έντυπο για την επιτυχή υλοποίηση του Προγράμματος, 
έχει δε πολλαπλό ρόλο: 

Αποτελεί το έντυπο παρακολούθησης του φύλακα προ 
απόκτηση εργασιακής εμπειρίας, πιστοποιώντας την πα¬ 
ρουσία του στο σχολικό κτίριο για την καταβολή της ημε¬ 
ρήσιας επιδότησης του. 

Επιβεβαιώνει την ομαλή τήρηση των βαρδιών, σε 
24ωρη βάση στο σχολικό κτίριο. 

Αποτελεί εργαλείο για τη λειτουργία ενός απλού συ¬ 
στήματος αναφοράς των συμβάντων κατά τη διάρκεια 
της βάρδιας ανά σχολικό κτίριο. Ο φύλακας σημειώνει και 
περιγράφει το είδος του συμβάντος κατά τη διάρκεια της 
βάρδιας του. 

Αποτελεί στοιχείο πρωτογενούς έρευνας, προς επεξερ¬ 
γασία και μια σταθερή μέθοδο για την εκτίμηση των συμ¬ 
βάντων. 

Αποτελεί βασικό εργαλείο εκτίμησης της κατάστασης 
που επικρατεί στα σχολικά κτίρια του Δήμου δίνοντας τη 
δυνατότητα στην οικεία δημοτική αρχή να χαράξει στρα¬ 
τηγική ασφαλείας και αντίστοιχα να λάβει τα κατάλληλα 
μέτρα αντιμετώπισης και πρόληψης των περιστατικών. 

Τέλος, αποτελεί βασικό εργαλείο για τη δημιουργία και 
εφαρμογή πληροφοριακού συστήματος παρακολούθη¬ 
σης του Προγράμματος.» 

3) Η παράγραφος 5.9 του άρθρου 5 τροποποιείται σε 
άρθρο 5α ως εξής: 

«ΑΡΘΡΟ 5Α 

Αρμοδιότητες του ειδικού προσωπικού 
της Δημοτικής Αστυνομίας. 

Α. Το ειδικό προσωπικό της Δημοτικής Αστυνομίας 
ασκεί τις εξής αρμοδιότητες: 

1. Τον έλεγχο τηςτήρησηςτωνδιατάξεωνπου αφορούν 
την καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την άρδευση, 
την αποχέτευση, την ηχορύπανση, τη ρύπανση των θα¬ 
λασσών από πηγές ξηράς, την προστασία των επίγειων 
και υπόγειων υδάτινων αποθεμάτων και την προστασία 
του περιβάλλοντος (άρθρο 24 Π,Δ/τος 410/1995) (Α' 231). 

2. Τον έλεγχο τηςτήρησηςτωνδιατάξεωνπου αφορούν 
τη λειτουργία των εμποροπανηγύρεων (άρθρο 24 
Π.Δ/τος 410/1995). 

3. Τον έλεγχο τηςτήρησηςτωνδιατάξεωνπου αφορούν 
τη λειτουργία των πάσης φύσεως επιτηδευμάτων και 
επαγγελμάτων (άρθρο 24 Π.Δ/τος 410/1995). 

4. Τον έλεγχο τηςτήρησηςτωνδιατάξεωνπου αφορούν 
τη λειτουργία δημοτικών ή κοινοτικών εργαστηρίων και 
τον έλεγχο των υγρών, στερεών και αέριων αποβλήτων, 
της ρύπανσης των υδάτων και της θάλασσας (άρθρο 24 
Π.Δ/τος 410/1995). 

5. Τον έλεγχο τηςτήρησηςτωνδιατάξεωνπου αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειο¬ 
νομικές διατάξεις (άρθρο 24 Π.Δ/τος 410/1995). 

6. Τον έλεγχο τηςτήρησηςτωνδιατάξεωνπου αφορούν 
την δραστηριότητα γενικά των μικροπωλητών και τη λει- 

τουργία κυλικείων σε κοινόχρηστους χώρους (άλση, κή¬ 
πους κ.λπ.) (άρθρο 24 Π.Δ/τος 410/1995). 

7. Τον έλεγχο της τήρησης των διατάξεων που αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
από τους Α.Ν. 445/1937 (Α' 22) και 446/1937 (Α' 23) (άρ¬ 
θρο 24 Π.Δ/τος 410/1995). 

8. Τον έλεγχο της τήρησης των διατάξεων που αφορούν 
τη λειτουργία μουσικής σε δημόσια κέντρα, ύστερα από 
σχετική άδεια όπως προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/1985 υγει¬ 
ονομική διάταξη (Β'593) (άρθρο 24 Π.Δ/τος 410/1995). 

9. Τον έλεγχο της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/1991 (Α' 206) (άρ¬ 
θρο 24 Π.Δ/τος 410/1995). 

10. Τον έλεγχο για τη ν εφαρ μογή των διατάξεων για τη ν 
κοινή ησυχία, την καθαριότητα και αισθητική των πόλεων, 
ευκοσμία και ευταξία [Αστ. διατάξεις 6/1996, (Β' 1028) και 
3/1996, (Β' 15) άρθρο 17 της Υγειονομικής Διάταξης 
Υ1 β/2000/1995 και άρθρο 417 Π.Κ. (Β' 343)]. 

11. Τον έλεγχο της τήρησης των διατάξεων που αφο¬ 
ρούν τη λειτουργία των καταστημάτων και επιχειρήσεων 
υγειονομικού ενδιαφέροντος, θεάτρων, κινηματογρά¬ 
φων ψυχαγωγικών παιδιών, εκμίσθωσης μοτοποδηλάτων 
[Α.Ν. 2520/1940, (Α' 273) Ν. 2323/1995, (Α' 145) Π.Δ. 
180/1979, (Α' 175) όπως ισχύει, Υγειονομικές και Αστυνο¬ 
μικές Διατάξεις]. 

12. Τον έλεγχο της τήρησης των διατάξεων που αφο¬ 
ρούν την στάθμευση οχημάτων [άρθρο 34 του Ν. 
2696/1999 Κ.Ο.Κ., (Α'57)]. 

13. Τον έλεγχο της τήρησης των διατάξεων που αφο¬ 
ρούν τη σήμανση των εργασιών που εκτελούνται στις 
οδούς [άρθρο9του Ν. 2696/1999, (Α'57)]. 

14. Τον έλεγχο της τήρησης των διατάξεων που αφο¬ 
ρούν τη ρύθμιση της κυκλοφορίας με υποδείξεις και σή¬ 
ματα τωντροχονόμων [άρθρο3του Ν. 2696/1999, (Α'57)]. 

15. Τον έλεγχο της τήρησης των διατάξεων που αφο¬ 
ρούν τις εκπομπές ρύπων, θορύβων κ.λπ. από οχήματα 
[άρθρο 15παρ. 1 του Ν. 2696/1999, (Α'57)]. 

16. Τον έλεγχο της τήρησης των διατάξεων που αφο¬ 
ρούν τις υποχρεώσεις αυτών που εκτελούν έργα και ενα¬ 
ποθέτουν υλικά και εργαλεία στις οδούς, στο δημοτικό ή 
κοινοτικό δίκτυο [άρθρο 47 του Ν. 2696/1999, (Α' 57)]. 

17. Τον έλεγχο της τήρησης των διατάξεων του Γενικού 
Οικοδομικού Κανονισμού και των διατάξεων για τις επι¬ 
κίνδυνες οικοδομές [Ν. 1577/1985, (Α'210), Ν. 651/1977, 
(Α' 207), Ν. 1647/1986, (Α' 141) και Π.Δ. της 13.4.1929, (Α' 
153)] και άρθρο 27 παρ. 3 του Γενικού Οικοδομικού Κα¬ 
νονισμού Ν. 1577/1985 (Α'210). 

18. Τον έλεγχο της τήρησης των διατάξεων για την επί¬ 
βλεψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής [άρθρο 116 του Π.Δ. 
1073/1981, (Α' 260)]. 

19. Τον έλεγχο της τήρησης των διατάξεων για το ωρά¬ 
ριο λειτουργίας των κέντρων διασκέδασης και των συνα¬ 
φών καταστημάτων, καθώς και των εμπορικών καταστη¬ 
μάτων [άρθρα23,24 και46του Ν. 2224/1994, (Α' 112), άρ¬ 
θρο 8 του Ν. 2207/1994, (Α' 65), άρθρο 14 παρ. 2 του 
Ν. 2194/1994, (Α' 34) και ΚΥΑ 1011/22/19-ιβ /1994, (Β' 
724), όπως τροποποιήθηκε με την ΚΥΑ 1011/22/19-κθ' 
1995, (Β' 1055)]. 


20. Την αφαίρεση άδειας οικοδομής για ασφαλιστικές 
εισφορές [άρθρο 41 παρ. 2 Κανονισμού Ασφάλισης Ι.Κ.Α. 
816/Β765, όπως ανπκαταστάθηκε με την παρ. 3 ΑΥΚΥ 
Φ 21/21/1473/1972, (Β'324)]. 

21. Την επιθεώρηση αμαξωμάτων κοντινών ως προς την 
εμφάνιση τους [απόφαση Υπουργού Εμπορίου ΚΙ 
2113/1995, (Β'786)]. 

22. Τον έλεγχο επιχειρήσεων τουριστικού ενδιαφέρο¬ 
ντος, σχετικά με την εφαρμογή της τουριστικής νομοθε¬ 
σίας (βεβαίωση παραβάσεων, εκτέλεση διοικητικών κυ¬ 
ρώσεων κ.λπ. [Ν. 393/1976, (Α' 199), Ν. 2160/1993, (Α' 
118)]. 

23. Την προστασία σπηλαίων [απόφαση ΥΠ. Π.Ε. 34593/ 
1983, (Β' 398) σε συνδυασμό με ΚΥΑ ΓΝΟΣ/57263/1994, 
(Β' 894)]. 

24. Τον έλεγχο της τήρησης των διατάξεων που αφο- 
ρούντην αλιεία στα εσωτερικά ύδατα (λιμνοθάλασσες, λί¬ 
μνες, ιχθυοτροφεία, ποταμοί) [Β.Δ. 666/1966 (Α' 160), 
Ν.Δ. 420/1970 (Α' 27), Ν. 2040/1992, (Α' 70) και άρθρο 8 
του Ν. 2332/1995 (Α'181)]. 

25. Την εφαρμογή και τήρηση των διατάξεων που αφο¬ 
ρούν τους χώρους εγκατάστασης πλανόδιων νομάδων 
[Υγειονομική διάταξη Α5/696/1983 (Β' 243)]. 

26. Τον έλεγχο της τήρησης των διατάξεων που αφο¬ 
ρούν τις κάθε είδους κανονιστικές αποφάσεις που εκδί¬ 
δουν τα Δημοτικά Συμβούλια, καθώς και την επιβολή των 
πάσης φύσεως προστίμων που καθορίζονται με τις κανο¬ 
νιστικές αποφάσεις (άρθρο 37 Π.Δ/τος 410/1995). 

27. Τον έλεγχο της τήρησης των διατάξεων για την προ¬ 
στασία του αστικού και περιαστικού πρασίνου. 

28. Τις αρμοδιότητες της Αγροφυλακής σε τοπικό επί¬ 
πεδο όπως αυτές ορίζονται από τις διατάξεις του Ν.Δ. 
3030/1954 (Α' 244) «Περί Αγροφυλακής» όπως αυτό έχει 
συμπληρωθεί και τροποποιηθεί μεταγενέστερα, και 
ιδίως: 

Η φρούρηση των αγροτικών κτημάτων για την πρόληψη 
της κλοπής, της φθοράς καιτων άλλων αδικημάτων. Η προ¬ 
ανάκριση γι’ αυτά τα αδικήματα και η δίωξη και η εκδίκαση 
όσων διώκονται σε βαθμό πταίσματος κατά τους ορισμούς 
του ανωτέρω νόμου. Η αστυνομία για τα αρδευτικά ύδατα 
σύμφωνα με τον ανωτέρω νόμο και τις λοιπές συναφείς 
διατάξεις. Οι αρμοδιότητες της αγροφυλακής εκτείνονται 
στην αγροτική έκταση, αναφέρονται στα αγροτικά κτήμα¬ 
τα, τα ακίνητα και κινητά τα χρησιμοποιούμενα για αγροτι¬ 
κές ή κτηνοτροφικές εργασίες ή σχετιζόμενα με τέτοιες ερ¬ 
γασίες όπως αυτά αναφέρονται ειδικότερα στον ως άνω 
νόμο και τις λοιπές σχετικές διατάξεις. 

29. Τον έλεγχο της τήρησης των διατάξεων που αφο¬ 
ρούν την κατάληψη κοινόχρηστων χώρων [άρθρο 13 του 
Β.Δ. 24-9/20.10.1988, (Α' 171), όπως ανπκαταστάθηκε με 
το άρθρο 8 του Ν. 1080/1980, (Α' 246), το άρθρο 54 παρ. 
4 του Ν. 1416/1984, (Α' 18), το άρθρο 26 παρ. 4 του 
Ν. 1828/1989, (Α' 2) και το άρθρο 6 εδάφιο τρίτο του 
Ν. 1800/1990, (Α' 125) σε συνδυασμό με το άρθρο 458του 
Π. Κ., όπως ανπκαταστάθηκε με το άρθρο 1 παρ. 12 του 
Ν. 2207/1994, (Α'65) σε συνδυασμό με διατάξεις που ανα- 
φέρονται στο υπαίθριο εμπόριο χωρίς άδεια επέκτασης 
καταστημάτων]. 

30. Τον έλεγχο της τήρησης των διατάξεων που αφο- 
ρούντο υπαίθριο εμπόριο καιτις λαϊκές αγορές [Ν. 2323/ 
1995 (Α' 145), αποφ. Υφυπουργού Εμπορίου ΚΙ 2113/1995 
(Β' 786) και απόφαση του Υπουργού Εμπορίου Α-2 
6813/1995, (Β'1085)]. 

31. Την βεβαίωση μόνιμης κατοικίας για μεταδημότευ¬ 
ση [άρθρο 32 του Ν. 1516/1985 (Α' 20) και άρθρο 18 του 
Π.Δ. 410/1995, (Α' 231)]. 

32. Την θεώρηση των τιμοκαταλόγωντων δωματίων των 
ξενοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του ΕΟΤ [άρθρο 14 της 503007/ 
1976 απόφασης του Γ. Γ. ΕΟΤ, η οποία κυρώθηκε με το 
άρθρο 8του Ν. 1652/1986, (Α' 167) καιη ΚΥΑ 1947/1994, 
(Β' 846)]. 

33. Τη φύλαξη των δημοτικών ή κοινοτικών εγκαταστά¬ 
σεων και της δημοτικής ή κοινοτικής περιουσίας. 

Β. Άσκηση των αρμοδιοτήτων ως προς τον ειδικότερο 
τρόπο άσκησης αρμοδιοτήτων ρυθμίζονται τα εξής, επί 
μέρους, θέματα: 

α). Ο έλεγχος για την καθαριότητα εκτείνεται σε όλους 
τους δημόσιους, δημοτικούς και κοινόχρηστους χώρους 
και σε τόπους αγοράς. 

Για την άσκηση της αρμοδιότητας αυτής εφαρμόζονται 
οι διατάξεις του Ν.Δ. 805/1971 (Α' 1) και του άρθρου 26 
παρ. 1 του Ν. 1080/1980 (Α'246). 

β). Ο έλεγχος για τη στάθμευση των πάσης φύσεως 
οχημάτων εκτείνεται τόσο στους χώρους ελεγχόμενης 
στάθμευσης όσο και σε χώρους εκτός αυτών. 

Για την άσκηση της αρμοδιότητας αυτής εφαρμόζονται 
οι διατάξεις του άρθρου 26 παρ.1 του Ν. 1080/1980 και 
των άρθρων 104 και 105 του Ν. 2696/1999 (Α'57). 

γ). Για τον έλεγχο της οικοδόμησης, το προσωπικό της 
Δημοτικής Αστυνομίας δικαιούται να εισέρχεται σε αυ¬ 
λές, σε ανεγειρόμενες οικοδομές και πάσης φύσεως κτί- 
σματα, σύμφωνα με τις ισχύουσες διατάξεις και να ελέγ¬ 
χει την ύπαρξη άδειας οικοδόμησης σε ισχύ, την αναγρα¬ 
φή του αριθμού της, την τήρηση των όρων της καθώς και 
την ύπαρξη και τήρηση των όρων κάθε άλλης σχετικής 
άδειας. 

δ). Ο έλεγχος της αποχέτευσης περιλαμβάνει και την 
παρεμπόδιση επιχωμάτωσης ή δόμησης της φυσικής 
ροής των χειμάρρων, τον έλεγχο των νερών που χύνονται 
στους χείμαρρους και ποταμούς για να μη περιέχουν λύ¬ 
ματα βιομηχανικών και βιοτεχνιών, επιχειρήσεων, ή οι¬ 
κιών, τον έλεγχο για παράνομες συνδέσεις ακινήτων με 
υδροφόρους αγωγούς ή αγωγούς των ακάθαρτων ή βρό¬ 
χινων νερών ως και παράνομες επεκτάσεις των αγωγών 
αυτών. 

Για τον έλεγχο αυτό το προσωπικό της Δημοτικής Αστυ¬ 
νομίας δικαιούται να εισέρχεται σε αυλές και οικήματα 
πάσης φύσεως, σύμφωνα με τις ισχύουσες διατάξεις. 

ε). Ο έλεγχος για τη μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση ή μόλυνση στο φυσικό περιβάλλον (γη, αέ¬ 
ρα, ποτάμια, λίμνες, θάλασσες, κ.λπ.). Στον έλεγχο υπό- 
κεινται και οι εστίες καύσεως πάσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτε¬ 
χνίες, βιομηχανίες κ.λπ.) ως καιη ηχορύπανση. 

Ο έλεγχος για τη μόλυνση του περιβάλλοντος περιλαμ¬ 
βάνει και τη ρύπανση από οσμές, από εγκατάλειψη στε¬ 
ρεών αντικειμένων ή υπολειμμάτων σε δημόσιους και 
ιδιωτικούς χώρους, που δημιουργούνται από κάθε είδους 
δραστηριότητα. 

στ) Η προστασία του υπογείου υδατικού δυναμικού πε¬ 
ριλαμβάνει και τον έλεγχο για την πρόληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 


εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεως τον, την προστασία από 
τη ρύπανση, και μόλυνση τόσο των υπόγειων όσο και των 
επιφανειακών νερών.» 

4) Μετά το άρθρο 8 προστίθεται άρθρο 8α ως εξής: 

«ΑΡΘΡΟ 8Α 

ΓΡΑΦΕΙΟ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (ΚΕΠ) 

Συνιστάται Κέντρο Εξυπηρέτησης Πολιτών (ΚΕΠ) στο 
Δήμο Αμφίπολης. 

Αποστολή του Κέντρου αυτού είναι η παροχή διοικητι¬ 
κών πληροφοριών και η διεκπεραίωση των υποθέσεων 
των πολιτών από την υποβολή της αίτησης μέχρι την έκ¬ 
δοση της τελικής πράξης σε συνεργασία με τις καθ’ ύλην 
αρμόδιες υπηρεσίες. Ειδικότερα το ΚΕΠ: 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

Παραλαμβάνει αιτήσεις πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνσή τους έντυπα αιτήσεων κατά το 
άρθρο 3 παράγραφος 3 του Κώδικα Διοικητικής Διαδικα¬ 
σίας (Ν. 2690/1999). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει με 
οποιονδήποτε πρόσφορο τρόπο από τις αρμόδιες υπηρε¬ 
σίες, μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία, με οποιονδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 
ΚΕΠ υποβολής της αρχικής αίτησης, από το οποίο το πα- 
ραλαμβάνει ο πολίτης ή του αποστέλλεται από το ΚΕΠ 
στη διεύθυνση που έχει δηλωθεί με συστημένη επιστολή 
και με αντικαταβολή. 

Επιπλέον το ΚΕΠ παρέχει και τις εξής υπηρεσίες: 

Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβολών, κινητών επισήμων και υπεύθυ¬ 
νων δηλώσεων. 

Χορήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το σύστημα ΤΑ- 
ΧΙ5. 

Με κοινές αποφάσεις του Υπουργού Εσωτερικών, Δη¬ 
μόσιας Διοίκησης και Αποκέντρωσης και του κατά περί¬ 
πτωση αρμόδιου Υπουργού καθορίζονται οι διοικητικές 
διαδικασίες μετά αντίστοιχα έντυπά τους, που θα διεκπε- 
ραιώνονται μέσω των ΚΕΠ. 

2. Το συνιστώμενο Κέντρο Εξυπηρέτησης Πολιτών λει¬ 
τουργεί σε επίπεδο Αυτοτελούς Γραφείου υπαγόμενο 
στον Δήμαρχο. 

3. Το ΚΕΠ στεγάζεται σε χώρο προσβάσιμο στα άτομα 
με αναπηρίες κατά τις διατάξειςτου Γ ενικού Οικοδομικού 
Κανονισμού. 

4. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορούν να καθορισθούν 
λεπτομέρειες σχετικά με τον τρόπο άσκησης των αρμο¬ 
διοτήτων των ΚΕΠ. 

5. Γιατις ανάγκες λειτουργίας του ΚΕΠ καθιερώνεται: 

α) Προαιρετική θητεία πτυχιούχων Πανεπιστημιακής 

και Τεχνολογικής Εκπαίδευσης ετήσιας διάρκειας. 

β) Απασχόληση φοιτητών τριτοβάθμιας εκπαίδευσης ή 
αποφοίτων Ι.Ε.Κ., Τ.Ε.Ε. ή άλλων σχολών δευτεροβάθ¬ 
μιας εκπαίδευσης ειδικότητας προγραμματιστή ή χειρι¬ 
στή ηλεκτρονικών υπολογιστών. 

γ) Απασχόληση σπουδαστών Τ.Ε.Ι. για την πραγματο¬ 
ποίηση της εξάμηνης πρακτικής τους άσκησης με απα¬ 
ραίτητη προϋπόθεση τη γνώση χρήσης ηλεκτρονικού 
υπολογιστή. 

Το ύψος των αποδοχών των ανωτέρω καθορίζεται με 
κοινή απόφαση των Υπουργών Οικονομίας και Οικονομι¬ 
κών και Εσωτερικών, Δημόσιας Διοίκησης και Αποκέ¬ 
ντρωσης. 

6. α) Η πρόσληψη πτυχιούχων Πανεπιστημιακής και Τε¬ 
χνολογικής Εκπαίδευσης προαιρετικής θητείας γίνεται 
με σύμβαση εργασίας ιδιωτικού δικαίου ορισμένου χρό¬ 
νου διάρκειας (1) έτους, χωρίς δυνατότητα ανανέωσης 
και σε ποσοστό 50% για κάθε εκπαιδευτική βαθμίδα. Σε 
περίπτωση έλλειψης υποψηφίων κατηγορίας ΠΕ οι θέ¬ 
σεις καλύπτονται από υποψηφίους κατηγορίας ΤΕ και 
αντιστρόφως. Η επιλογή των ανωτέρω γίνεται από τον φο¬ 
ρέα στον οποίο υπάγεται το ΚΕΠ, με τα κριτήρια και τη 
διαδικασία του άρθρου 18 του Ν. 2190/1994, όπως ισχύ¬ 
ει, και υπόκειται σε έλεγχο από το ΑΣΕΠ. 

β) Η πρόσληψη φοιτητών τριτοβάθμιας εκπαίδευσης ή 
αποφοίτων ΙΕΚ, ΤΕΕ ή άλλων σχολών δευτεροβάθμιας εκ¬ 
παίδευσης, ειδικότητας προγραμματιστών ή χειριστών 
ηλεκτρονικών υπολογιστών, γίνεται σύμφωνα με τις δια¬ 
τάξεις του άρθρου 21 του Ν. 2190/1994, όπως ισχύει. Οι 
ανωτέρω απασχολούνται έως έξι (6) ώρες την ημέρα για 
χρονικό διάστημα που δεν θα υπερβαίνει συνολικά για τον 
κάθε προσλαμβανόμενο τους οκτώ (8) μήνες κατ’ έτος. 
Απαραίτητο τυπικό προσόν των ως άνω προσλαμβανομέ- 
νων είναι η γνώση χειρισμού ηλεκτρονικών υπολογιστών. 
Οτρόπος διαπίστωσης καθορίζεται μετηνπροκήρυξη. Οι 
καταρτιζόμενοι πίνακες κατάταξης των ως άνω υποψη¬ 
φίων μπορεί να ισχύουν για δύο ή τρία χρόνια από την κα¬ 
τάρτιση τους, εφόσον αυτό αναφέρεται ρητώς στη σχετι¬ 
κή προκήρυξη. Η πρόσληψη του εκάστοτε αναγκαίου 
προσωπικού κατά τη διάρκεια της διετίας ή τριετίας γίνε¬ 
ται με τη σειρά που οι υποψήφιοι περιλαμβάνονται στους 
παραπάνω πίνακες. Κατά τα λοιπά εφαρμόζονται οι δια¬ 
τάξεις της παραγράφου 21 του άρθρου 21 του Ν. 2190/ 
1994, όπως ισχύει. 

6. Προϊστάμενοι του ΚΕΠ ορίζονται υπάλληλοι οποιου- 
δήποτε κλάδου ΠΕ ή ΤΕ και εν ελλείψει ΔΕ του Δήμου.» 

5) Μετά το άρθρο 8Α προστίθεται άρθρο 8β ως εξής: 

«ΑΡΘΡΟ 8β 

ΥΠΗΡΕΣΙΑ ΚΟΙΝΩΝΙΚΗΣ ΠΡΟΝΟΙΑΣ 

1. Γ ενικός σκοπός της Υπηρεσίας αυτής είναι η παρα¬ 
μονή των ηλικιωμένων στο φυσικό και κοινωνικό τους πε¬ 
ριβάλλον, η διατήρηση της συνοχής της οικογένειας του 
ηλικιωμένου, η αποφυγή χρήσης ιδρυματικής φροντί¬ 
δας και η βελτίωση και εξασφάλιση της ποιότητας ζωής 
τους. 

Οι ειδικότητες των ατόμων που απασχολούνται στο 
πρόγραμμα αυτό είναι κοινωνικός ή κοινωνική λειτουρ¬ 
γός, οικογενειακή βοηθός, νοσηλευτής ή νοσηλεύτρια. 

Η ανωτέρω υπηρεσία αφορά υπηρεσίες κοινωνικής 


εξυπηρέτησης και αναβάθμισης της προστασίας ευπα¬ 
θών κοινωνικών ομάδων (ηλικιωμένοι κ.λπ.). 

2. Είναι η κάλυψη των βασικών αναγκών κοινωνικής 
φροντίδας για την αξιοπρεπή και αυτόνομη διαβίωση των 
ηλικιωμένων, με προτεραιότητα σε αυτούς που: 

α. Δεν αυτοεξυπηρετούνται πλήρως. 

β. Χρειάζονται ιδιαίτερη φροντίδα. 

γ. Διαβιούν μοναχικά. 

δ. Δεν έχουν επαρκείς πόρους ώστε να βελτιωθεί η ποι¬ 
ότητα ζωής τους αφενός και αφετέρου να διατηρηθούν οι 
ίδιοι και οι οικογένειές τους στον κοινωνικό ιστό, παραμέ- 
νοντας στο φυσικό και κοινωνικό τους περιβάλλον. 

3. Επιδίωξη της υπηρεσίας αυτής είναι: 

α. Η ανίχνευση, διερεύνηση, καταγραφή και μελέτη των 
αναγκών κοινωνικής φροντίδας των ηλικιωμένων στο σπί¬ 
τι. 

β. Η παροχή οργανωμένης και συστηματικής φροντίδας 
στους ηλικιωμένους και τις οικογένειές τους, από ειδι¬ 
κούς επιστήμονες, καταρτισμένα στελέχη και εθελοντές 
για να καλύψουν τις άμεσες ανάγκες αξιοπρεπούς επι¬ 
βίωσης. 

γ. Ο εντοπισμός και η αξιοποίηση των δυνατοτήτων του 
Δήμου, των πολιτών και των οργανωμένων τοπικών φορέ¬ 
ων για την κάλυψη των αναγκών των ηλικιωμένων δημο¬ 
τών. 

δ. Η συστηματική αξιοποίηση των εθελοντικών πρωτο¬ 
βουλιών, η ανάπτυξη της Κοινωνικής Αλληλεγγύης, η 
διαρκής ευαισθητοποίηση και ενημέρωση της ευρύτερης 
κοινότητας για τις ανάγκες, τις ιδιαιτερότητες και τις δυ¬ 
νατότητες των ηλικιωμένων με έμφαση στην αλληλεγγύη 
των γενεών. 

ε. Η οργάνωση και η συστηματική παροχή υπηρεσιών 
Κοινωνικής Εργασίας, Νοσηλευτικής Φροντίδας, Φυσικο¬ 
θεραπείας, Εργοθεραπείας και Οικογενειακής Βοήθειας 
για τη κάλυψη βασικών αναγκών των ηλικιωμένων. 

στ. Η διαρκής μελέτη και αξιολόγηση των αναγκών των 
ηλικιωμένων, ώστε να υποβάλλονται σχετικές εισηγήσεις 
προς τους αρμόδιους φορείς προκειμένου να λαμβάνο- 
νται μέτρα προς κάλυψη αυτών των αναγκών. 

Παρεχόμενες υπηρεσίες: 

1. Η διερεύνηση, καταγραφή, επεξεργασία και μελέτη 
των αναγκών των ηλικιωμένων στο Δήμο και η κοινωνική 
χαρτογράφησή τους. 

2. Η εκπαίδευση εθελοντών και διοργάνωση δράσεων 
Κοινωνικής Αλληλεγγύης. 

3. Η Κοινωνική Εργασία με άτομα, ομάδες και οικογέ¬ 
νειες. 

3.1. Η ενημέρωση για τα προνοιακά δικαιώματα των 
εξυπηρετούμενων. 

3.2. Η διασυνδετική με υπηρεσίες, Υγείας Πρόνοιας και 
άλλες, που καλύπτουν ανάγκες των ηλικιωμένων (Ασφα¬ 
λιστικοί Οργανισμοί κ.λπ.). 

4. Η ιατρική παρακολούθηση, Νοσηλευτική φροντίδα 
και Φυσικοθεραπεία στο σπίτι ή όπου αλλού παρέχεται. 

5. Οι υπηρεσίες οικογενειακής βοηθητικής φροντίδας 
(ατομική και οικιακή καθαριότητα, κάλυψη καθημερινών 
αναγκών διαβίωσης, κ.ά.). 

6. Η διευκόλυνση για συμμετοχή στις πολιτιστικές, θρη¬ 
σκευτικές, ψυχαγωγικές, και κοινωνικές δραστηριότητες 
των ηλικιωμένων. 

7. Η συστηματοποίηση του δικτύου υπηρεσιών του Δή- 

μου για την κοινωνική φροντίδα ηλικιωμένων στο σπίτι και 
σύνδεση με αντίστοιχες υπηρεσίες της ευρύτερης κοινό¬ 
τητας. 

6) Το άρθρο 13 τροποποιείται ως εξής: 

«ΑΡΘΡΟ 13 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ' (εισαγωγικός), Γ, Β' και Α' (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ και Β' (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στα Π.Δ. 37α/1987,22/1990 και 
50/2001. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ 

Κλάδου Διεκπεραίωσης Υποθέσεων 

2 (δύο) 

ΠΕΙ 

Διοικητικών - Οικονομολόγων 

2 (δύο) 

ΠΕΙ 

Οικονομικού - Λογιστικού 

1 (μία) 

ΠΕ3 

Πολιτικών Μηχανικών 

2 (δύο) 

ΠΕ9 

Γ εωπόνων 

1 (μία) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΤΕ2 

Κοινωνικού Λειτουργού 

1 (μία) 

ΤΕ5 

Τεχνολόγων Τοπογράφων Μηχανικών 1 (μία) 

ΤΕ17 

Διοικητικών - Λογιστών 

1 (μία) 

ΤΕ22 

Διοίκησης Μονάδων 



Τοπικής Αυτοδιοίκησης 

1 (μία) 

ΤΕ23 

Ειδικού προσωπικού 

1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 


Θέσεις 

ΔΕ 

Επόπτης - Φύλακας Σχολικών Κτιρίων 1 (μία) 

ΔΕ 

Κλάδου Διεκπεραίωσης Υποθέσεων 

4 



(τέσσερις) 

ΔΕΙ 

Διοικητικών 

4 



(τέσσερις) 

ΔΕ23 

Ειδικού Προσωπικού 

5 (πέντε) 

ΔΕ26 

Μηχανοτεχνιτών 

1 (μία) 

ΔΕ28 

Χειριστών Μηχανημάτων Έργων 

ι (μία) 

ΔΕ29 

Οδηγών Αυτοκινήτων 

2 (δύο) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 


Θέσεις 

ΥΕ1 

Κλητήρων Θυρωρών - 



Γ ενικών Καθηκόντων 

1 (μία) 

ΥΕ16 

Προσωπικό Καθαριότητας 



(Υδρονομείς) 

2 (δύο) 

ΥΕ16 

Προσωπικό Καθαριότητας 



(Καθαρίστρια) 

1 (μία) 

ΥΕ16 

Εργατών Γενικά 

1 (μία) 


7) Το άρθρο 14 αντικαθίσταται ως εξής: 

«Στις διοικητικές ενότητες των υπηρεσιώντου Δήμου οι 
προϊστάμενοι επιλέγονται από τους εξής κλάδους: 

1. Στη διεύθυνση Διοικητικών, Οικονομικών και Τεχνι¬ 
κών Υπηρεσιών και Περιβάλλοντος προΐσταται μόνιμος 
υπάλληλος του κλάδου ΠΕΙ ή ΠΕ3 ή ΤΕ17 ή ΔΕΙ. 


2. Στο τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου ΠΕΙ ή ΤΕ17 ή 
ΔΕΙ. 

3. Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος του κλάδου ΠΕ3 ή ΤΕ5. 

4. Προϊστάμενοι όλων των διοικητικών ενοτήτων του 
Δήμου τοποθετούνται υπάλληλοι με βαθμό Α'των κλάδων 
ΠΕ ή ΤΕ ή ΔΕ. Ως διοικητικές ενότητες της παραγράφου 
αυτής νοούνται οι προβλεπόμενες από το άρθρο 1 του 
Ο.Ε.Υ. του Δήμου. 

5. Ως Προϊστάμενοι διευθύνσεων ή αντιστοίχου επιπέ¬ 
δου οργανικών μονάδων επιλέγονται υπάλληλοι με βαθμό 
Α', οι οποίοι έχουν τουλάχιστον τετραετή υπηρεσία στον 
βαθμό αυτό. Αν δεν υπάρχουν υπάλληλοι με την προϋπό¬ 
θεση αυτή επιλέγονται υπάλληλοι με τον περισσότερο 
χρόνο στον Α' βαθμό. Αν δεν υπάρχουν ή δεν επαρκούν 
υπάλληλοι βαθμού Α', προϊστάμενοι διευθύνσεων επιλέ¬ 
γονται υπάλληλοι βαθμού Β' με τα περισσότερα χρόνια 
στο βαθμό. 

6. Ως Προϊστάμενοι τμημάτων επιλέγονται υπάλληλοι 
με τον Α' βαθμό. Αν δεν υπάρχουν ή δεν επαρκούν, επιλέ¬ 
γονται υπάλληλοι Β' βαθμού, οι οποίοι έχουν συμπληρώ¬ 
σει κατά κατηγορία ελάχιστο χρόνο υπηρεσίας στο Β' 
βαθμό πέντε (5) έτη προκειμένου για την κατηγορία ΠΕ, 
έξι (6) έτη για την κατηγορίαΤΕ και οκτώ (8) έτη για την κα¬ 
τηγορία ΔΕ. Αν δεν υπάρχουν υπάλληλοι με τις ανωτέρω 
προϋποθέσεις επιλέγονται υπάλληλοι Β' βαθμού με λιγό¬ 
τερο χρόνια υπηρεσίας. 

7. Σε περίπτωση τροποποίησης των διατάξεων του άρ¬ 
θρου 36 του Ν. 2190/1994 οι προϊστάμενοι των διευθύν¬ 
σεων και τμημάτων θα επιλέγονται σύμφωνα με τις ισχύ- 
ουσες κάθε φορά διατάξεις. 

8. Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντάτου ο προϊστάμενος 
του τμήματος που αναφέρεται στο άρθρο 1. 

9. Τον προϊστάμενο τμήματος που απουσιάζει ή κωλύε¬ 
ται αναπληρώνει ο ανώτερος κατά βαθμό υπάλληλος και 
ο αρχαιότερος που υπηρετεί στην ίδια μονάδα και εφόσον 
ο κλάδος στον οποίο ανήκει προορίζεται για την κατάλη¬ 
ψη θέσεων προϊσταμένων. 

10) Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως. 

11) Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου έτους 
2003 ύψους ευρώ 16.235,79 περίπου για το τρέχον οικο¬ 
νομικό έτος και για καθένα από τα επόμενα οικονομικά 
έτη, το ύψος της οποίας δεν μπορεί να προσδιοριστεί. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου, ύψους 16.235,79 μετά στοι¬ 
χεία Κ.Α.05/111/1. 

Κατά τα λοιπά ισχύει η αριθμ. 4147/2.4.1999 απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας, που δημοσιεύθηκε στο ΦΕΚ 570/6.5.1999 τ.Β' και 
τροποποιήθηκε μεταγενέστερα με την αριθμ. 17357/ 
28.9.2001 όμοια (ΦΕΚ 1300/8.10.2001 τ.Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 3 Ιουνίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 

ΓΕΩΡΓΙΟΣ ΣΑΡΗΓΙΑΝΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




